हमारा मस्तिष्क हमारे शरीर का कमांडर इन चीफ़ होता है. यह हमारे शरीर के तक़रीबन सभी कार्यों को संचालित करने में महत्वपूर्ण भूमिका निभाता है. जैसे- हार्मोन्स को नियंत्रित करना, सांस लेने में मदद, मसल्स कंट्रोल, ह्रदय की गति, चिंतन व भावनाओं का नियंत्रण इत्यादि. यह कहने की आवश्यकता नहीं है कि इतने काम करनेवाले मस्तिष्क को बहुत ऊर्जा की आवश्यकता होती है. इसलिए हम जितनी कैलोरीज़ ग्रहण करते हैं उसका तक़रीबन 20 फ़ीसदी दिमाग़ इस्तेमाल करता है और उसी की मदद से दिनभर काम करता है. लेकिन हमारी कुछ आदतें दिमाग़ के सही तरी़के से काम करने में बाधा उत्पन्न करती हैं. तो आइए जानते हैं कि कौन-सी आदतें हमारे मस्तिष्कके लिए हानिकारक होती हैं, ताकि समय रहते हम इन्हें सुधार सकें.